**«Κρίση αγάπης»**  
Η κρίση της εποχής µας είναι καταρχήν κρίση αγάπης. Θα µπορούσε κανείς να πει πως η µεγάλη αθλιότητα, η αγωνία και ο φόβος που συνέχουν και κυριαρχούν στην εποχή µας έχουν την πηγή τους στην **έλλειψη**της αγάπης προς τον πλησίον. Παντού κυριαρχεί ο στενός **εγωισµός**και η ωµή δύναµη και θέληση για κυριαρχία.   
  
Είπαν – και είναι σωστό – πως η αναγέννηση της εποχής µας είναι δυνατή µόνο µε το «ξύπνηµα» στις ψυχές των ανθρώπων της αγάπης. Αυτή µόνο υπερνικά τη «στενότητα» του εγώ µας. Όταν αγαπούμε βγαίνουμε έξω από τον εαυτό μας, ανοίγεται το εγώ μας, κι όχι μόνο αυτό αλλά οι πύλες της ψυχής μας, και αγκαλιάζει εκείνο που αγαπά. Όσο πλατιά και αν είναι η αγάπη μας, τόσο πιο πλούσια η ψυχή μας. Άλλωστε, είναι γνωστό πως καθένας µπορεί να καταλάβει τέλεια µόνο ό,τι αγαπά.   
  
Η αγάπη είναι η ευγενέστερη εκδήλωση της ψυχής και η **µεγαλύτερη**πηγή της δύναµής της. Ό,τι είναι µεγάλο το έχει δηµιουργήσει η αγάπη. Αυτή ξυπνά τις κοιµισµένες δυνάµεις µας, επιταχύνει το πνεύµα, υπερνικά κάθε δυσκολία και βλέπει και την πιο µεγάλη θυσία σαν κάτι το µικρό κι ασήµαντο.   
  
Στις σηµερινές όµως καταναλωτικές και ψυχρές κοινωνίες η πραγµατική αγάπη φαίνεται να είναι κάτι το σπάνιο. Στη θέση της ευδοκιµούν διάφορες µορφές επιφανειακού συναισθήµατος, µορφές που στην πραγµατικότητα αποτελούν εκδηλώσεις και συµπτώµατα **αποσύνθεσης**της σύγχρονης έννοιας της αγάπης.   
  
Ο σύγχρονος άνθρωπος έχει αποξενωθεί από τον εαυτό του, από το συνάνθρωπό του και τη φύση! Έχει **µεταβληθεί**σε εµπόρευµα και αντιλαµβάνεται τις δυνάµεις της ζωής του σαν επένδυση, η οποία πρέπει να του αποφέρει το ανώτατο δυνατό κέρδος στις δοσµένες συνθήκες της αγοράς.   
  
Αυτό που θεωρούµε σαν αγάπη σήµερα ανταποκρίνεται στις απαιτήσεις της καταναλωτικής κοινωνίας. Το σηµερινό νόηµα της αγάπης είναι επηρεασµένο από τη διαδικασία της καταναλώσεως. «Τα αυτόµατα», λέει ο Έριχ Φρόµ, «δεν µπορούν ν’ αγαπήσουν. Μπορούν µόνο ν’ αλλάξουν την ετικέτα της προσωπικότητάς τους και να ελπίζουν για µια καλή ευκαιρία».   
  
Ελαφρώς διασκευασµένο κείµενο του Ι. Ξηροτύρη

ΕΡΓΑΣΙΑ

Σε ένα άρθρο που θα δημοσιευθεί σε τοπική εφημερίδα να αναφερθείτε στο είδος της αγάπης που εσείς θεωρείτε πιο ουσιαστικό ( γονεϊκή, οικογενειακή, φιλική , ερωτική ) και να αιτιολογήσετε αυτήν σας τη θέση. Ποιοι είναι οι παράγοντες που κατά τη γνώμη σας καθιστούν την εκδήλωση της αγάπης σήμερα τόσο δύσκολη ; ( 250-300 λέξεις).